Referat fra bestyrelsesmøde mandag den 3. oktober 2022

Til stede var: Christian, Orla, Jan, Sanne, Knud, Vibeke, Mikael og Eva

Fra ejendomskontoret: Bernt

Afbud fra Ole og Anni

1. **Information**

Christian oplyste, at der afholdes loppemarked i centret lørdag den 5. november 2022.

Christian omdelte forslag til placering af ladestandere. DAB rykker Clever for opsættelse af de ladestandere, der skal opsættes på afdelingens område.

Eva fortalte, at Ådalsparken fik en fællesskabspris i lørdags, hvor Anni, Knud og Eva deltog i Fællesskabs dag afholdt i DAB regi. Vi fik prisen for vores årlige fodboldturnering ”Sammenhold på tværs af skel og etnicitet”

Under dette punkt kom Benjamin til stede.

Orla oplyste, at HaB har bestilt en rapport omkring HaB net. Når rapporten er færdig vil denne blive fremlagt for bestyrelsen.

1. **Tennisklub (lukket punkt)**
2. **Vaskeripriser**

Vaskeripriserne er ikke blevet forhøjet siden 2015. Bestyrelsen besluttede, at Bernt arbejder videre omkring prissætningen under hensyntagen til (strømpriser, vaskemiddel og vand m.m.).

1. **Hotel/selskabslokaler**

Priserne på hotel og selskabslokalerne er ikke blevet forhøjet siden 2013. Bestyrelsen besluttede at fastholde de nuværende priser

1. **Priser kælderrum/vestibulerum/barnevognsrum**

Priserne er ikke steget siden 2015.

Bestyrelsen besluttede, at priserne stiger med 25,00 kr. pr. måned.

Vestibulerum fra 350,00 til 375,00

Barnevognsrum fra 200,00 til 225,00

Stort sikringsrum fra 475,00til 500,00

Handicapplads skal fortsat koste 75,00 pr måned

1. **carporte – priser samt nye lejekontrakter**

Christian omdelte udkast til ny lejekontrakt. Bestyrelsen drøftede dette udkast, og det blev aftalt, at bestyrelsen gennemgår kontrakten og kommer med kommentarer til næste bestyrelsesmøde.

Det blev besluttet, at man skal have bil, for at blive skrevet op på ventelisten til en carport.

Prisen for en carport er ikke ændret siden 2015.

Bestyrelsen besluttede, at prisen stiger med 25,00 fra 150,00 til 175,00.

1. **Markvandring**

Christian oplyste, at John Oberg fra DAB har inviteret til møde omkring afdelingens DV-plan (drift og vedligeholdelsesplan). Bestyrelsen vender tilbage til Christian, hvilke dage, der passer bedst i oktober måned.

1. **Eventuelt**

Jan afleverede en artikel til Bernt omkring solceller, og denne vil blive fremsendt til bestyrelsen.

Christian har modtaget en mail fra DAB omkring landsbyggefonden og dispositionsfonden. Det blev aftalt, at Christian rundsender denne mail til bestyrelsen.

Referent Eva